**Aila Kyllikki Svedberg** (o.s. **Rehmonen**, s. 13. marraskuuta 1946 Helsinki) on suomalainen näyttelijä. Hän on naimisissa näyttelijä ja ohjaaja Lars Svedbergin kanssa.

Nuoruus
-------

Aila Svedbergin ollessa vuoden vanha hänen vanhempansa erosivat. Äitinsä kiireiden takia Svedberg oli usein hoidossa isovanhempiensa luona. Lapsena Aila kävi balettikoulua. Innostus näyttelemisestä syntyi omien sanojensa mukaan joko runsaiden balettiesiintymisien johdosta tai koulunsa näytelmäkerhon näytelmistä.

Valmistuttuaan ylioppilaaksi Svedberg oli mukana Eteläsuomalaisen osakunnan teatterikerhossa. Hän pääsi ensimmäisellä yrittämällään Suomen teatterikouluun, josta hän valmistui näyttelijäksi vuonna 1970. Hänet kiinnitettiin heti valmistumisen jälkeen Åbo Svenska Teateriin.

Teatterikoulun loppupuolella hän esiintyi *Putkinotko*-näytelmässä Turussa. Siellä hänet esiteltiin Lars Svedbergille, joka oli silloin Suomen nuorin teatteriohjaaja. Åbo Svenska Teaterin kiinnityksen johdosta hänen täytyi opetella ruotsia. Ruotsin kielen harjoitukset sujuivat Larsin opastuksella matkatessa Helsingin ja Turun välillä. Pari avioitui vuonna 1971 ja muutti seuraavana vuonna Helsinkiin. Ailasta tuli tällöin vapaa taiteilija.

Ura
---

Pääasiassa Aila Svedberg on näytellyt teattereissa. Hän on ollut kiinnitettynä ainakin Åbo Svenska Teaterissa ja Suomen Kansallisteatterissa. Hän on näytellyt lisäksi elokuvissa ja televisiosarjoissa. Viimeisin televisiorooli on vuodelta 2001 sarjassa *Taivas sinivalkoinen*. Hänet on nähty myös sarjoissa *Kun taivas repeää*, *Susikoira Roi*, *Sämpy* sekä elokuvissa *Pekko ja unissakävelijä* ja *Maa jota ei ole*.

Svedberg on työskennellyt kenties eniten ääninäyttelijänä ja kuulunut Radioteatterin näyttelijöihin. Suositussa radion kuunnelmasarjassa *Knalli ja sateenvarjo* hän näytteli nokkelaa sihteeriä Mildred Murfinia. Hän on näytellyt myös kuunnelmasarjassa *Linnunradan käsikirja liftareille*. Lisäksi hänet muistetaan Niiskuneidin äänenä huippusuositussa piirrossarjassa *Muumilaakson tarinoita*.

Nykyään Aila Svedberg toimii jälleen vapaana taiteilijana yhdessä miehensä kanssa.

Filmografia
-----------

### Elokuvat

| Vuosi | Elokuva / Dokumentti | Rooli |
| --- | --- | --- |
| 1977 | *Tietoisku sydämet* |  |
| *Maa jota ei ole* | Aino |
| *Pää* | hoitaja |
| 1978 | *Olga* | Tuulia |
| *Miestä ei voi raiskata* | baarityttö |
| 1982 | *Havis Amanda – Helsingin kaunotar* | flaneeraaja |
| 1994 | *Knalli ja sateenvarjo* (videoversio) | Mildred Murfin |
| 1997 | *Pekko ja unissakävelijä* | nainen kylpylässä / kaupan keskusliikkeen johtaja |

### TV-sarjat

| Vuosi | Sarja | Rooli |
| --- | --- | --- |
| 1970 | *Teatterituokio* | Maali |
| 1975 | *Sämpy* |  |
| 1976 | *Sosiaalityöntekijä Virtanen* | Riitta Virtanen |
| *Nuoripari* |  |
| *Sirkka ja Sakari* | Marja-Liisa Ranta |
| 1987 | *Susikoira Roi* | opettaja |
| 1997 | *Kun taivas repeää* | Annikki Mäkelä |
| 2001 | *Taivas sinivalkoinen* |

### Dubbaukset

*Pääartikkeli: Ääninäyttelijäroolit ovat omassa luettelossaan.*
### Kuunnelmat

| Vuosi | Sarja | Rooli |
| --- | --- | --- |
| 1979–2011 | *Knalli ja sateenvarjo* | sihteeri Mildred Murfin |
| 1984–1995 | **Linnunradan käsikirja liftareille** | monia rooleja, mm. Trillian/Tricia McMillan |
| 1986 | *Alas taikavirtaa* / Eduard Uspenski | lukija |
| 1987 | *Täti Vihreä, Täti Ruskea ja Täti Sinipunainen : Täti Ruskean syntymäpäivä* / Elsa Beskow |

Lähteet
-------

* Aila Svedbergin haastattelu WS-wiesti-lehdessä (sivut 10-11)
* Aila Svedberg Elonetissä.
* Aila Svedberg Internet Movie Databasessa. (englanniksi)

### Viitteet

1. ↑  Knalli ja sateenvarjo päättyi kyyditykseen New Yorkissa *YLE.fi*. Viitattu 22.2.2012.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Ritva
* Elonet

 |

 |